

**Pilot-projekt**

**Izvannastavnaaktivnost**

**Biosigurnost i biozaštita**

**u osnovnim i srednjim školama Republike Hrvatske**

**2020.**

**Nositelji pilot-projekta:**

**1. Klinika za infektivne bolesti „Dr. Fran Mihaljević“**

Mirogojska 8

10000 Zagreb

**2. Hrvatsko društvo za biosigurnost i biozaštitu**

Mirogojska 8

100000 Zagreb

**Partner u pilot-projektu:**

**Osnovna škola Vijenac**

Vijenac Ivana Meštrovića 36

31000 Osijek

**Podaci o voditeljima pilot-projekta:**

**Prof. dr. sc. Alemka Markotić, dr.med.**

Klinika za infektivne bolesti „Dr. Fran Mihaljević“

Jedinica za znanstvena istraživanja

Mirogojska 8

10000 Zagreb

**Mr. sc. Maja Kassa, prof. – nacionalni koordinator za osnovne i srednje škole**

OŠ Vijenac, Osijek

Vijenac Ivana Meštrovića 36

31000 Osijek

**Sažetak projekta:**

Izbijanjem pandemije virusa SARS-CoV-2 uočena je važnost dodatne edukacije učenika, učitelja, nastavnika i stručnih suradnika o navedenom problemu. Važnost promicanja vrijednosti očuvanja ljudskog zdravlja i prevencije zaraznih bolesti bio je glavni poticaj za pokretanje ovog projekta kako bi se u osnovne i srednje škole u Republici Hrvatskoj uvelo poučavanje o sadržajima vezanih uz biosigurnost i biozaštitu.

**Ciljevi projekta:**

- Upoznati učenike s važnošću stručnog, znanstvenog, globalnog i osobnog pristupa u sprječavanju zaraznih bolesti

- Analizirati potencijalne opasnosti biougroze i načine prevencije

- Upoznati se s opasnim uzročnicima i njihovim načinom djelovanja

- Razvijati odgovorno ponašanje prema svome i tuđem zdravlju u školi, obiteljskom domu i prirodi

- Osposobiti učenike za prosuđivanje i vrednovanje informacija u javnom medijskom prostoru

- Popularizirati znanost i istraživanje (STEM područje)

- Razvijati interes za znanost i istraživanje u STEM području kroz istraživački rad

- Razvijati suradnički odnos među učenicima, učenicima i mentorima te učenicima i roditeljima

- Razvijati i usavršavati digitalne kompetencije kroz izradu digitalnih video i audio materijala, prezentacija, dijagrama i kvizova

- Poticati i razvijati komunikacijske i prezentacijske vještine

- Razvijati kreativne načine izražavanja

**Namjena pilot-projekta:**

**Učenici:**

Pilot-projekt Biosigurnost i biozaštita namijenjen je učenicima 7. i 8. razreda osnovne škole i učenicima srednjih škola.

**Učitelji:**

Projekt u školi bi realizirali učitelji i nastavnici Biologije ili STEM područja.

U najvećoj mjeri je pilot-projekt namijenjen učiteljima i nastavnicima Biologije ili srodnih stručnih predmeta iz STEM područja te stručnim suradnicima, a mogu se uključiti i drugi učitelji koji iskažu interes.

**Očekivani rezultati**

- oblikovan način razmišljanja i ponašanja učenika kao odgovornih članova društva vezanih uz osobno zdravlje i zdravlje drugih ljudi

- primjena znanja o opasnim uzročnicima, prevenciji i zaštiti od istih

- razvijena ekološka svijest učenika i interes za ekologiju

- razvijen interes za istraživački rad i STEM područje

- razvijene digitalne kompetencije vezane uz programiranje, mjerenje, unos, obradu, analizu i prezentaciju podataka

- razvijen suradnički odnos učenika, mentora i roditelja

- razvijene komunikacijske i prezentacijske vještine

**Evaluacija pilot-projekta:**

Evaluacija pilot-projekta provodi se tijekom svih faza projekta kako bi se poboljšala njegova uspješnost.

U evaluaciji sudjeluju svi sudionici projekta: voditelji, učitelji i nastavnici, vanjski suradnici i učenici, a provodi se putem evaluacijskih listića, upitnika, rubrika za vrednovanje i dr.

**Web stranica pilot-projekta:** <https://bit.ly/2Xy2ydh>

Na kraju nastavne godine planirano je natjecanje učenika u stečenom znanju i vještinama te prezentacija rezultata istraživačkih radova, prezentacija i postera.

Marijana Gudić, prof. biologije i kemije